title: VI BOB. BORLAND C++ BUILDER MUHITIDA DASTURLASH
text: 290
  VI BOB. BORLAND C++ BUILDER MUHITIDA DASTURLASH
  6.1.
  C++ BUILDER muhiti
  Muhim so`zlar:
  DOS, Borland C++, OWL, Windows, menyu, hotkey,
  form, unit, object, treeview, inspector.
  Bilib olasiz:
  C++ builder muhitining yaratilishi, variantlari, minimun
  talablari, oyna ko`rinishi, oyna elementlari va vazifalari, foydali tugmachalar va
  ularning vazifalarini.
  DOS OT da ishlovchi Borland C++ dasturlash muhiti birinchi bor 1990-
  yilda 2.0 raqami bilan chiqdi (OS/2 uchun bu variant 1992 -yilda chiqqan). 1991 -
  yilda 3.0 raqami bilan darchali dasturlashga asoslangan variant yaratildi. Oradan
  bir yil o`tgach, Borland C++ ning yangilangan varianti yaratildi. Bu variantda IDE
  oynali muhit va OWL 1.0 shablon dasturlar, Turbo Vision 1.0. bilan realizatsiya
  qilingan edi. Borland C++ 4.0 variantidan boshlab (1993 -yil) DOS dasturlarni
  qo`llab quvvatlovchi qismi o`chirilib, faqat darchali dasturlash qismi rivojlantirildi.
  Windows 95 va OWL 2.5 ni qo`llab quvvatlovchi 4.52 varianti 1995- yilda chiqdi.
  1996- yil martda Windows NT 3.51 (Windows NT 4.0 ishlanayotgan) 5.0 varianti
  chiqdi. 1997- yilda Borland C++ Builder muhiti yaratildi.
  Borland C++ ning rivojlanishi: Turbo C → Borland C++ → Borland C++
  Builder → Code gear C++ Builder (Code gear Turbo C++) → Embarcadero C++
  Builder (Embarcadero Turbo C++).
  Borland C++ Builder ning bir nechta variantlari yaratildi. Bu qo`llanmada
  Borland C++ Builder 6 variantida ishlash, turli oynali dasturlar tuzishni o`rganish
  bilan uning buyruqlarini ham o`rganamiz. Borland C++ Builder 6 muhitining
  ishlash tamoyillari:
  Prosessor Intel Pentium II 400 MG va undan yuqorilari;
  Operatsion tizimlar Microsoft Windows 98, 2000 (SP2) yoki XP;
  Tezkor xotiradan 256 Mb taklif qilinadi (min 128 Mb);
  Tashqi xotiradan 750 Mb bo`sh joy kerak to`liq o`rnatish uchun;
  CD-ROM;
  291
  SVGA (800x600, 256 ranglar) yoki yuqorisi;
  Manipulyator ―Sichqoncha‖.
  Borland C++ Builder 6 (C++ Builder) dasturini ishga tushirganimizda (Pusk
  -> programmi -> Borland C++ Builder 6 -> C++ Builder 6) uning oynasi
  quyidagicha hosil bo`ladi(6.1-rasm).
  Borland C++ Builderning oynasi 5 qismdan iborat.
  1.
  Menyu va uskunalar paneli joylashgan oyna (bu oyna har doim bir xil
  ko`rinishda bo`ladi).
  2.
  Object TreeView - bu oynada darchadagi ob`yektlar joylashgan bo`ladi.
  Oynani ekranga chiqarish uchun [Shift]+[Alt]+[F11] tugmasi bosiladi.
  3.
  Object Inspector - bu oynada ob`yektlarning xossalari (properties) va
  hodisalari (events) boshqariladi. Tanlangan ob`yektga xos properties va
  events hosil bo`ladi. Bu oynani ekranga chiqarish uchun [F11] tugmasi
  bosiladi.
  4.
  From – bu oyna tuzilayotgan dasturning oynasi va uning ob`yektlaridan
  tashkil topgan bo`ladi. From lar bir nechta bo`lishi mumkin. Ularni
  almashtirish uchun [Shift]+[F12] tugmasi bosiladi.
  5.
  Unit – bu oynada tuzilayotgan dasturning listing matni yozilgan bo`ladi.
  Unitlar ham bir nechta bo`lishi mumkin. Ularni almashtirish uchun
  [Ctrl]+[F12] tugmasi bosiladi.
  |